**Želim da poručim koroni**

Posle još jednog napornog dana, kući sam došao, na vratima me je dočekala seka Jana sa rečima: “Konačno si stigao“. Otkud se ona meni toliko raduje, čudim se ja, ali čim uđoh u kući me zateče prava invazija. Igračke moje po podu prosula misli lepim dočekom katastrofa će biti zaboravljena. U dnevnoj sobi pojačan zvuk sa tv-a,“gde li sam ovo došao“, pitam se ja. Ništa mi nije, mama usred nervnog sloma, poručuje sestri i meni:“Smirite se stigla je Korona“! „Jupiii“, pomislih u sebi, ako je to cirkus Korona, ko to još voleo ne bi, konačno da vidi slona. Ali, kad razmislih malo bolje, sigurno to nije, mama bi onda bila dobre volje, a ne bi izgledalo kao da će da nas bije. Ali u pozadini sa tv-a odjeknu jedan glas,“...Ovo je virus opasan i samo boravak u kući će vam pružiti spas“. Šta je ovim ljudima treba da zvuče malo ubedljivije, do sada nas „terali napolje“, a sada će nam kod kuće biti zanimljivije?! Ovde meni nešto ne štima, šta im to znači zabrana okupljanja? Da li to onda znači da nema ni mog plivanja. Brojna pitanja mi se po glavi vrzmaše, a onda mi roditelji poručiše: „Vukašine, sine, budi radostan, bićeš sa tatom, mamom i sekom svaki dan, po ceo dan“. Ta ideja mi se učini zastrašujuća, ali kako su dani prolazili, postade zadivljujuća. Niko nas ne grdi što se maskiramo, pravimo krš i više crtanih gledamo. Naučili smo kolače da pravimo, kilograme da dobijemo i cveće da sadimo. Znamo kako rade četka i metla, a razmišljamo o ideji da u dvorištu gajimo i petla. Jeste da neće nositi jaja, ali imaćemo sjajno buđenje svakog jutra –kaže mama Maja. Ali tata Veljko ne popušta, pre će nam doći jedna kokoška. Ovo sam se malo šalio, jer taj osećaj nisam izgubio. Nemojte ni vi,svi zajedno ćemo ovaj virus pobediti. I konačno želim da poručim Koroni da se iz naše zemlje skloni. Hoću da se ponovo družim i treniram, da idem u školu i devojčice iz razreda nerviram. Ona me je u tome omela, odljubiće se za ovo vreme moja simpatija. „Idi Korono, sakri se negde i ne izlazi, biće ti lepše samoj, pa kod nas više ne zalazi. Jeli smo puno voća i vitamina unosili, imunitet nam je jak kao stena, mada ne bi smo ti prkosili. Ali Korono, jedinu stvar koju si dobru donela, jeste da sam naučio koliko treba da se ceni porodica...I kad odeš ti više ćemo vremena zajedno provoditi. Ali ne samo u kući, veći i u prirodi, uživaćemo mi Pušići“.

Vukašin Pušic, 8 godina